Graphical user interface

Description automatically generated with medium confidence

**ARSYETIMI I KOMISIONIT TË GARAVE   
VENDIMI Nr. 7/2022**

Gjatë vendimmarrjes lidhur me pikën 1 të Vendimit Nr.7/2022, Komisioni i Garave ka marrë parasysh faktet në vijim:

I: Lojtari Musab Mala, më datë 18.11.2022 ka dërguar kërkesë për shkëputje të kontratës me KB Rahoveci dhe përveç kopjes së kontratës, kërkesës ia ka bashkëngjitur edhe dëshmitë që kërkesën për shkëputje të kontratës e ka dërguar paraprakisht në klub, dhe qarkullimin bankar në xhirollogarinë e tij personale.

II: Komisioni i Garave ka kërkuar që KB Rahoveci të dërgojë dokumentet përkatëse për këtë lëndë dhe më datë 25.11.2022, KB Rahoveci ka dërguar vendimet disiplinore të shqiptuara ndaj lojtarit, Rregulloren Disiplinore të klubit dhe dëshminë që klubi e ka paditur lojtarin në Gjykatën Themelore në Gjakovë për shkëputje të njëanshme të kontratës. Klubi po ashtu ka kërkuar që organet e FBK-së të shpallen jo kompetente për trajtimin e rastit, për shkak se në kontratë ceket se Gjykata Themelore në Gjakovës është instanca kompetente në rast kontesti.

III: Komisioni i Garave, duke vepruar brenda dispozitave të Rregullores për Licencim e Kalim të Klubeve dhe Lojtarëve, ka aranzhuar edhe një takim trepalësh (klubi – lojtari – komisioni) më 02.12.2022 me pjesëmarrje të: Adrian Sharku e Arian Osa (KB Rahoveci), Musab Mala (lojtari) dhe Leart Hoxha e Valdet Spahija (Komisioni i Garave). Në takim Komisioni ka dëgjuar edhe argumentet shtesë të palëve. KB Rahoveci specifikisht ka kërkuar që Komisioni i Garave të mos merret me lëndën, duke e cilësuar si jo kompetent, por të pritet vendimi i Gjykatës Themelore në Gjakovë. Me kërkesë të Komisionit të Garave, përfaqësuesit e klubeve kanë dhënë hollësi rreth masave disiplinore të shqiptuara ndaj lojtarit. Lojtari ka paraqitur shkeljet e pretenduara të kontratës nga ana e klubit dhe ka përsëritur kërkesën që të lirohet nga kontrata.

IV: Komisioni më pas, në takim të veçantë, ka konstatuar, se:

1. Në bazë të Rregullores për Licencim e Kalim të Klubeve dhe Lojtarëve, Komisioni i Garave është autoriteti përkatës për shqyrtimin e kontesteve kontraktuale, ku definohet statusi i lojtarit dhe e drejta e ose obligimi i tij për të qenë lojtari i lirë, apo lojtari i ndonjë klubi. Komisioni konstaton që palët janë dakorduar që në rast kontesti, autoriteti kompetent është Gjykata Themelore në Gjakovë dhe konstaton që në Gjykatë duhet të trajtohen çështjet e kontestit civil dhe administrativ që derivojnë nga kontrata, kurse Komisioni i Garave e trajton vetëm statusin e lojtarit.
2. KB Rahoveci dhe lojtari kanë pasur një takim, ku konstatohet se lojtari ka qenë i lënduar dhe nuk ka qenë në gjendje të stërvitë ose të luajë. Në këtë takim lojtarit i është shqiptuar masa disiplinore, dënim me 10% të pagës së muajit tetor, për shkak të mos pranisë në stërvitje të klubit, sipas kërkesës së trajnerit. Klubi po ashtu evidenton seancat e fizioterapisë, të cikave lojtari iu nënshtrohet në Mitrovicë (vendlindja e lojtarit), si arsyetim të lojtarit për mospjesëmarrje në stërvitje.
3. Klubi pohon se lojtari pa miratimin e klubit ka filluar tretmanin mjekësor në Mitrovicë, kurse

Graphical user interface

Description automatically generated with medium confidence

kurse klubi kishte aranzhuar një institucion shëndetësor me të cilin ka marrëveshje që të kryejë tretmanin e lojtarit.

d) lojtari konfirmon se trajtimin në Mitrovicë e ka nisur me dijeninë e trajnerit, që ka vizituar edhe institucionin shëndetësor me të cilin klubi ka marrëveshje, që nuk i është kontestuar diagnoza dhe terapia dhe që për shkak të kushteve më të mira, aparaturës moderne dhe besimit në stafin mjekësor, ka vazhduar tretmanin në Mitrovicë.

e) komisioni ka konstatuar se shpenzimet e deritashme për tretmanin mjekësor, lojtari i ka mbuluar me mjete vetanake

V: Duke u bazuar në mos-përmbushjen e konstatuar të obligimeve të KB Rahoveci ndaj lojtarit, Komisioni ka vendosur si në dispozitiv të këtij vendimi.